CELEX: 32008R1064
Language: el
Date: 2008-10-29 00:00:00
Title: Κανονισμός (ΕΚ) αριθ. 1064/2008 της Επιτροπής, της 29ης Οκτωβρίου 2008 , για την τροποποίηση του κανονισμού (ΕΚ) αριθ. 957/2008 σχετικά με τη θέσπιση παρέκκλισης για τη δασμολογική περίοδο 2008/2009 από τον κανονισμό (ΕΚ) αριθ. 616/2007 για το άνοιγμα και τον τρόπο διαχείρισης κοινοτικών δασμολογικών ποσοστώσεων για το κρέας πουλερικών καταγωγής Βραζιλίας, Ταϊλάνδης και άλλων τρίτων χωρών

30.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 288/3
            
         
      ΚΑΝΟΝΙΣΜΌΣ (ΕΚ) αριθ. 1064/2008 ΤΗΣ ΕΠΙΤΡΟΠΉΣ
   
   της 29ης Οκτωβρίου 2008
   για την τροποποίηση του κανονισμού (ΕΚ) αριθ. 957/2008 σχετικά με τη θέσπιση παρέκκλισης για τη δασμολογική περίοδο 2008/2009 από τον κανονισμό (ΕΚ) αριθ. 616/2007 για το άνοιγμα και τον τρόπο διαχείρισης κοινοτικών δασμολογικών ποσοστώσεων για το κρέας πουλερικών καταγωγής Βραζιλίας, Ταϊλάνδης και άλλων τρίτων χωρών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 144 παράγραφος 1 και το άρθρο 148 σε συνδυασμό με το άρθρο 4,
   την απόφαση 2007/360/ΕΚ του Συμβουλίου, της 29ης Μαΐου 2007, σχετικά με τη σύναψη συμφωνιών υπό μορφή συμφωνηθέντων πρακτικών μεταξύ της Ευρωπαϊκής Κοινότητας και της Ομοσπονδιακής Δημοκρατίας της Βραζιλίας και μεταξύ της Ευρωπαϊκής Κοινότητας και του Βασιλείου της Ταϊλάνδης για την τροποποίηση των παραχωρήσεων όσον αφορά τα κρέατα πουλερικών, δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ του 1994) (2), και ιδίως το άρθρο 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 957/2008 της Επιτροπής (3) προβλέπει ότι η περίοδος υποβολής αιτήσεων πιστοποιητικών για τα προϊόντα καταγωγής Βραζιλίας για την τρίτη δασμολογική υποπερίοδο (υποπερίοδο ποσόστωσης), από 1ης Ιανουαρίου έως 31 Μαρτίου 2009, μετατίθεται στις επτά πρώτες ημέρες του Νοεμβρίου του 2008.
            
         
               (2)
            
            
               Λαμβανομένου υπόψη του γεγονότος ότι εξακολουθεί να υπάρχει αβεβαιότητα σχετικά με τους όρους έκδοσης πιστοποιητικών καταγωγής για τα προϊόντα καταγωγής Βραζιλίας και ότι είναι αναγκαίο συμπληρωματικό χρονικό διάστημα ώστε να αποσαφηνιστεί η κατάσταση για τους εμπορευομένους σε σχέση με τους όρους αυτούς, κρίνεται σκόπιμο, στο στάδιο αυτό, να μετατεθεί κατά ένα μήνα και πάλι, όσον αφορά τις εισαγωγές από τη χώρα αυτή, η περίοδος υποβολής αιτήσεων για την εν λόγω υποπερίοδο ποσόστωσης.
            
         
               (3)
            
            
               Ως εκ τούτου, πρέπει να τροποποιηθεί ο κανονισμός (ΕΚ) αριθ. 957/2008 αναλόγως.
            
         
               (4)
            
            
               Λαμβάνοντας υπόψη ότι η περίοδος υποβολής των αιτήσεων για την επόμενη υποπερίοδο πρέπει να αρχίσει την 1η Νοεμβρίου 2008, είναι αναγκαίο ο παρών κανονισμός να αρχίσει να ισχύει από την 1η Νοεμβρίου.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 του κανονισμού (ΕΚ) αριθ. 957/2008 αντικαθίσταται από το ακόλουθο κείμενο:
   
      «Άρθρο 1
      Κατά παρέκκλιση του άρθρου 5 παράγραφος 1 του κανονισμού (ΕΚ) αριθ. 616/2007, για τη δασμολογική υποπερίοδο (υποπερίοδο ποσόστωσης) που αρχίζει την 1η Ιανουαρίου 2009, οι αιτήσεις πιστοποιητικών για τα προϊόντα των ομάδων 1, 4 και 7 μπορούν να υποβληθούν μόνο κατά τις επτά πρώτες ημέρες του Δεκεμβρίου του 2008.».
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Νοεμβρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 138 της 30.5.2007, σ. 10.
   
      (3)  ΕΕ L 260 της 30.9.2008, σ. 12.